Dudou

She guibbyl dy eaddeeyn Sheenagh tradishoonagh eh yn ***dudou***. T'eh coodaghey toshiaght y cholbey as, hoshiaght, v'eh er ny cheau myr fo-lheiney lesh troghyn lheeys echey. Rish foshley yn Çheen, t'eh ry-gheddyn keayrtyn ayns fassan Sheenagh noa-emshiragh as y Theihll Heear myr lheiney gyn muinneel as bloose holter.

## Ennym
Ayns Sheenish Henndeeagh, ren  çheet er sorçh bayrn caggee ny hud. Roish lhiasaghey yn dudou, hie meanal yn ockle er ny vooadaghey myr coodaghey ny cruinnaghey red myr hud, bussal mwannal, ny mynjeig skeaylt. Myr shen, foddee *dùdōu* meanal "filtag builg" ny "coodagh builg," çheet er yn ymmyd leah echey dy lheanaghey ny keeaghyn as, ayns lheeys Sheenagh tradishoonagh, dy reayll *[[qi]]* y vuilg.Goaill ymmyd jeh ny cowraghyn cheddin, t'eh enmyssit *doudu* ny *doudou*. She y lhieggan beggid eh yn lhieggan jerrinagh as, er y chooid smoo, t'eh ymmydit da ny dudouyn ta ceaut lesh paitçhyn Sheenagh.

Ny h-enmyn Sheenagh eigsoylagh echey, er y chooid smoo t'ad faagit gyn çhyndaays. Ayns farraneyn-fys Sheenagh, ta'n dudou er ny vee-hyndaa myr "bann builg", ta çheet ny s'menkey er ymmodee saaseyn elley, goaill stiagh cullee chabbil as garmad cohionnee ta ymmydit lesh moiraghyn torragh. Ta'n quaaghys çheet magh ass cosoylaght dean y dudou (agh chan jantys ny soylley yn dudou) rish y haramaki Shapaanagh. 'Sy 19oo eash, v'eh er ny hyndaa myr "moggaid chleeau" ny "corsaid" Sheenagh. Ta'n dudou er ny hyndaa keayrtyn myr "apryn" chammah ny "brat chleeau" kyndagh rish e hoylley cosoyllagh.

## Shennaghys
Ta lhiasaghey bunneydagh y dudou treishtit da Yang Yuhuan, y sheshey stoamagh lesh Impir Xuanzong veih Tang va coontit myr nane jeh Kiare Aalidyn y Çheen impiroil. Ec y traa shen, va'n dudou enmyssit hezi (), agh ta scansh y vuilg myr moir foalley as *[[qi]]* yn chorp ayns lheeys Sheenagh tradishoonagh dy vel lhiegganyn eigsoylagh jeh'n o-lheiney ry-gheddyn as ad cho shenn as y gharmad Qin  *[[xieyi (eaddeeyn)|xièyī]]*   Haink y dudou kiart dy ve feer chadjin fo reeraghtys Ming goaill toshiaght ayns ny 1300yn meanagh mysh traa yn Ghorley Doo. Va lhiegganyn jeh ceaut lesh lhiennoo woirrin 'sy Çheen vean-eashagh derrey v'ad tree bleeaney d'eash. V'ad ceaut lesh lhiennoo irryn. Va gruaie lheeys y dudou er ny haishbyney lesh goaill stiagh poagaghyn beggey dy reayll jinshar, musk, ny lossreeyn elley dy chur rish ardjaghey slaynt *[[qi]]* yn vuilg. Ta Sheenee credjal dy vel y cummey jiarg gardey noi drogh spyrrydyn ayns craueeaght heayagh y Çheen.

Chur y dudou rish fassanyn cosoyllagh elley buill elley 'syn Aishey Hiar, goaill stiagh y yem Vietnamagh as y haragake Shapaanagh. 'Sy Çheen hene, t'eh foast coontit myr guibbyl tradishoonagh dy eaddeeyn Sheenagh, ayns eaddeeyn bannish tradishoonagh er lheh. Dy cadjin, ansherbee, huitt y dudou ass foayr roish jerrey ny Qing myr ayrn jeh'n ghleashaght dy yannoo yn çheer noa-emshiragh, as haink corsaidyn as coodee cheeagh ayns aghtyn Oarpagh stiagh 'syn ynnyd echey.Lurg jeihaght dy arganeyssyn theayagh, va ymmyd ny dudouyn son lheanaghey keeaghyn jeant anleighalagh, goaill toshiaght ayns Guangdong 'sy vlein 1927. Ta'n caghlaa fassangh shen er ny ve kianglt rish aase ayns earroo adsyn va surral kanghyr-keeagh ec y traa cheddin. Haink dudouyn dy ve coontit myr guibbyl dy fassan y Theihll Heear 'sy vlein 2000, tra va lhiegganyn jeh'n chiaddey Sheenagh er ny haishbyney ayns çhaglymyn arree lesh Versace, Versus, as Miu Miu. Veih shen, haink eh dy ve coontit myr stay vooar lesh kiaddeyderyn fassan fo cleayney Sheenagh. Ren y lhiasaghey shen cur cummaght da mraane Sheenagh ennagh, goaill stiagh Zhang Ziyi, dy cheau yn dudou myr guibbyl dy eaddagh mooie, ga dy vel ram Sheenee vie-eashit creoie noi'n lhiasaghey shen.

## Kiaddey
Ta kiaddey yn dudou jeant ass un pheesh dy eaddagh kiare-uillinagh, rhomeagh, ayns cummey lossain ta coodaghey ny keeaghyn as y bolg choud's t'eh sniemmit rish y wannal as y vouin lesh strengyn kianglt. Myr shen, she sorçh dy vaare-eaddagh holter t'eh. Ta mraane berçhagh gymmydey sheeidey, snaie, ny brocaid choud's ta ny boghtyn gymmydey cadee.

Dy cadjin, t'ad jiarg, jiarg-bane, as eayney er daah as t'ad er nyn mroaidrail lesh blaaghyn, follicanyn, ny laaghyn Mandragh. Ayns ny laaghyn hie shaghey, ren kiaddaghyn cadjin goaill stiagh craitnagyn (homofoynagh rish "maynrys" 'sy Çheenish), peitshagyn ("foddey-heiltys"), guavaghyn (hass ny rassyn er son y troaraght), as dreaghyn mie.

Fo ny Ming as ny Qing, va dudouyn coontit myr fo-eaddagh ny lomarcan as v'ad ymmydit dy lheanaghey keeaghyn ny mraane, gollrish corsaid bog. Ren lughtyn-thie berçhagh ymmydey driaghtyn ooha, argid, as airhey ayns ynnyd snaie sheeidey. Ny kied dudouyn, she kiare-chuilleigyn v'ad agh, roish ny Qing, v'ad er nyn jyndaa myr cummey daiman, anchoodaghey ny smoo jeh ny geayltyn.

Ta lhiegganyn eigsoylagh ayn as colliar oc, t'er ny injillaghey mygeayrt y chione. Foddee dudouyn fo cleayney fassan y Theihll Heear ve jeant as eaddagh elley, goaill stiagh liare ny eaddeeyn trooid-hoilshagh.

## Jeeagh er neesht
* Apryn
* Baare-eaddagh holter, lhieggan eaddagh mooie yn Theihll Heear
* Cammee as bouin, lhiegganyn fo-lheiney yn Theihll Heear
* Choli, garmad Injinagh gollrish bouin dirree magh ass y *stanapatta* ny bann cleeau veih'n 6oo eash RC
* Haramaki, y lhieggan lheeys Shapaanagh
* Lheiney gyn muinneel
* Shennaghys coodee cheeagh
* Yếm, y lhieggan Vietnamagh

## Noteyn

## Imraaghyn

## Kianglaghyn magh

* "肚兜" er Baike.com